cometadata/datacite-titles-descriptions-related-identifiers huggingface dataset:
DOI: 10.14457/tu.the.2023.857
title: แผนธุรกิจ กันเอง healthy club & bar

description: ปัจจุบันสังคมไทยกำลังเข้าสู่สังคมผู้สูงอายุ (Aging Society) สัดส่วนผู้สูงอายุที่มีแนวโน้มเพิ่มขึ้นเทียบกับประชากรทั้งหมด เนื่องจากอัตราการเกิดที่น้อยลง และการพัฒนาทางด้านการแพทย์ที่ทำให้ประชากรมีอายุยืนยาวขึ้น พร้อมกับการเปลี่ยนแปลงไลฟ์สไตล์การใช้ชีวิตของผู้สูงอายุที่มีความต้องการใช้ชีวิตในกิจกรรมต่าง ๆ เช่น การพบปะสังสรรค์ หรือการทำกิจกรรมสันทนาการต่าง ๆ นอกบ้านมากขึ้น โดยเฉพาะกลุ่มผู้สูงอายุแบบ Active ageing ถือเป็นกลุ่มที่มีสัดส่วนมากที่สุดในกลุ่มผู้สูงอายุทั้งหมด มีช่วงอายุ 60-69 ปี ยังสามารถพึ่งพาตนเองได้ มีพฤติกรรมการใช้ชีวิตแบบแอคทีฟ ต้องการทำกิจกรรมนอกบ้าน เพื่อสร้างเครือข่ายทางสังคมในกลุ่มคนวัยเดียวกัน และเต็มเติมความสุขในชีวิตวัยเกษียณ นอกจากนี้ยังพบว่าเทรนด์สุขภาพเป็นที่สนใจในหมู่ผู้สูงอายุอย่างมาก เนื่องจากเป็นวัยที่มีความเสี่ยงเรื่องปัญหาสุขภาพ ทำให้ต้องให้ความสำคัญต่อการดูแลสุขภาพที่เป็นพิเศษ จึงเป็นที่มาของธุรกิจ กันเอง healthy club & bar ซึ่งเป็นคอมมูนิตี้และ คาเฟ่เพื่อสุขภาพ ที่ให้บริการจำหน่ายอาหาร เครื่องดื่มเพื่อสุขภาพ และให้บริการจัดกิจกรรมที่เป็นประโยชน์ โดยเจาะกลุ่มผู้สูงอายุแบบ Active ageing เป็นกลุ่มลูกค้าเป้าหมายจากการศึกษาลูกค้ากลุ่มเป้าหมาย คือ กลุ่มผู้สูงอายุแบบ Active ageing พบว่าปัจจัยที่มีผลต่อการเลือกใช้บริการของธุรกิจมีทั้งเรื่องของคุณภาพของอาหารที่สด สะอาด และรสชาติเหมาะสำหรับผู้สูงอายุในระดับราคาที่สมเหตุสมผลที่พร้อมเต็มใจจ่าย ส่วนของบริการจัดกิจกรรมควรมีเนื้อหาสาระหรือคอนเทนต์ที่น่าสนใจ สามารถก่อให้เกิดเครือข่ายทางสังคมร่วมกันที่ดี และให้บริการด้วยความใส่ใจต่อลูกค้า นอกจากนี้ต้องการให้ทำเลที่ตั้งร้านสามารถเดินทางได้สะดวกและปลอดภัย การกำหนดแผนกลยุทธ์ด้านต่าง ๆ ให้มีประสิทธิภาพและสอดคล้องตามเป้าหมายที่ตั้งไว้นั้น ผู้ศึกษาได้ทำการวิเคราะห์ตั้งแต่แนวโน้มอุตสาหกรรม คู่แข่ง จุดแข็ง จุดอ่อน โอกาส และภัยคุกคามของธุรกิจ เพื่อนำมาจัดทำกลยุทธ์ทางการตลาด กลยุทธ์การดำเนินงาน กลยุทธ์การบริหารทรัพยากรมนุษย์ รวมทั้งกลยุทธ์ทางการเงินผู้ศึกษาได้ประเมินความคุ้มค่าในการลงทุนภายใต้กรอบระยะเวลา 5 ปี โดยมีต้นทุนทางการเงินถัวเฉลี่ย (WACC) ของธุรกิจเท่ากับร้อยละ 10.42 พบว่า มูลค่าปัจจุบันสุทธิของโครงการ (NPV) เป็นบวก มีค่าเท่ากับ 2.10 ล้านบาท อัตราผลตอบแทนภายใน (IRR) เท่ากับร้อยละ 20 มากกว่าต้นทุนของเงินถัวเฉลี่ย (WACC) และมีระยะเวลาคืนทุนอยู่ที่ 3.30 ปี ซึ่งเป็นไปตามเป้าหมายทางการเงินที่ตั้งไว้ จึงสรุปได้ว่าแผนธุรกิจ กันเอง healthy club & bar มีความคุ้มค่าต่อการลงทุน สามารถสร้างกำไรและความมั่งคั่งแก่เจ้าของกิจการได้ตามที่คาดหวัง
DOI: 10.14457/tu.the.2023.859
title: ปัจจัยที่มีอิทธิพลต่อพฤติกรรมการใช้บริการร้านอาหารญี่ปุ่นประเภทโอมากาเสะของ generation Y ในเขตกรุงเทพมหานครและปริมณฑล

description: ท่ามกลางสถานการณ์ปัจจุบันบรรยากาศหรือกิจกรรมในการดำเนินชีวิตประจำวันและกิจกรรมทางเศรษฐกิจกลับมาสู่สภาพปกติ โดยเฉพาะอย่างยิ่งกับภาคการท่องเที่ยวที่มีทิศทางฟื้นตัว อย่างต่อเนื่อง จากนักท่องเที่ยวชาวไทยและชาวต่างชาติ ส่งผลให้ภาพรวมมูลค่าของตลาดร้านอาหารมีแนวโน้มเติบโตมากขึ้นจากปีก่อน จากผลสำรวจร้านอาหารญี่ปุ่นในไทย ปี 2565 มีอัตราเพิ่มขึ้นร้อยละ 21.9 ทั้งรูปแบบเชนร้านอาหารญี่ปุ่น ร้านขยายสาขาโดยแฟรนไชส์ และร้านสาขาเดียว สำหรับร้านอาหารญี่ปุ่นที่ได้รับความนิยมเปิดร้าน มากที่สุด ได้แก่ ซูชิ ภัตตาคารอาหารญี่ปุ่น ราเมง ตามลำดับ รวมถึงร้านอาหารญี่ปุ่นประเภท โอมากาเสะ (Omakase) เป็นที่นิยมอย่างมากในกลุ่มผู้บริโภคที่เป็นคนรุ่นใหม่ ซึ่งเป็นเพราะมีลักษณะเฉพาะที่โดดเด่นและบริการที่พิถีพิถัน ทั้งการรังสรรค์เมนูอาหารและการบริการที่เรียบง่ายแต่มีความพิถีพิถันอย่างสร้างสรรค์ ซึ่งทำให้ผู้บริโภคได้รับประสบการณ์การรับประทานอาหารที่มีคุณภาพและทันสมัย นอกจากนี้ กลุ่ม Generation Y หรือ Millennials เป็นกลุ่มที่มีความสำคัญในการขับเคลื่อนและพัฒนาประเทศ ซึ่งมีจำนวนมากกว่า 14.57 ล้านคน หรือคิดเป็นร้อยละ 22 ของประชากรไทย กลุ่มนี้มีกำลังซื้อสูง รายได้มั่นคง สามารถตัดสินใจด้วยตัวเอง และมีความสามารถในการเรียนรู้สิ่งใหม่ๆ โดยเฉพาะการใช้เทคโนโลยี เป็นรูปแบบที่ช่วยส่งเสริมให้กลุ่มนี้มีพฤติกรรมการบริโภคที่น่าสนใจแตกต่างจากกลุ่มอื่นๆงานวิจัยนี้มีวัตถุประสงค์เพื่อศึกษาปัจจัยทางประชากรศาสตร์และปัจจัยส่วนประสมทางการตลาด (7 P’s) ที่มีอิทธิพลต่อพฤติกรรมการใช้บริการร้านอาหารญี่ปุ่นประเภทโอมากาเสะของ Generation Y ในเขตกรุงเทพมหานครและปริมณฑล โดยมีประชากรกลุ่มตัวอย่างคือ Generation Y (ผู้ที่เกิดระหว่างปี พ.ศ. 2524-2543) อาศัยหรือทำงานในเขตกรุงเทพมหานครและปริมณฑล และเคยใช้บริการร้านอาหารญี่ปุ่นประเภท โอมากาเสะ จำนวน 400 คน เครื่องมือที่ใช้คือ การตอบแบบสอบถามช่องทางออนไลน์ ตั้งแต่เดือนมกราคม - กุมภาพันธ์ 2567สำหรับผลการศึกษาพบว่า ปัจจัยประชากรศาสตร์ประกอบด้วยปัจจัยด้านเพศ ปัจจัยด้าน ระดับการศึกษา ปัจจัยด้านอาชีพและปัจจัยด้านรายได้เฉลี่ยต่อเดือนแตกต่างกัน มีอิทธิพลต่อพฤติกรรม การใช้บริการร้านอาหารญี่ปุ่นประเภทโอมากาเสะของ Generation Y ในเขตกรุงเทพมหานครและปริมณฑล ที่ระดับนัยสำคัญ 0.05 รวมถึงปัจจัยส่วนประสมทางการตลาด (7 P’s) ประกอบด้วย ปัจจัยด้านกระบวนการและการนำเสนอทางกายภาพ ปัจจัยด้านการบริการของพนักงานและความสะอาด และปัจจัยด้านผลิตภัณฑ์มีอิทธิพลต่อพฤติกรรมการใช้บริการร้านอาหารญี่ปุ่นประเภทโอมากาเสะของ Generation Y ในเขตกรุงเทพมหานครและปริมณฑลที่ระดับนัยสำคัญ 0.05 อย่างไรก็ตามปัจจัยด้านราคาและทำเลที่ตั้ง ปัจจัยด้านการส่งเสริมการตลาดและปัจจัยด้านความสามารถของเชฟ ไม่มีอิทธิพลต่อพฤติกรรมการใช้บริการร้านอาหารญี่ปุ่นประเภทโอมากาเสะของ Generation Y ในเขตกรุงเทพมหานครและปริมณฑล
DOI: 10.14457/tu.the.2023.860
title: ปัจจัยที่ส่งผลต่อความผูกพันองค์กรของพนักงานบริษัทเอกชน generation Z ในเขตพื้นที่กรุงเทพมหานคร

description: การวิจัยเรื่องปัจจัยที่ส่งผลต่อความผูกพันองค์กรของพนักงานบริษัทเอกชน Generation Z ในเขตพื้นที่กรุงเทพมหานคร มีวัตถุประสงค์เพื่อศึกษาปัจจัยที่ส่งผลต่อความผูกพันองค์กรและศึกษาอิทธิพลกำกับของความสามารถในการฟื้นพลังที่มีความสัมพันธ์ระหว่างปัจจัยจูงใจ ปัจจัยค้ำจุน รวมไปถึงเพื่อศึกษาแนวทางในการพัฒนาและปรับปรุงการบริหารทรัพยากรมนุษย์ที่ช่วยให้เกิดความผูกพันองค์กรของพนักงานบริษัทเอกชน Generation Z ในเขตพื้นที่กรุงเทพมหานคร การศึกษานี้ใช้ระเบียบวิธีวิจัยเชิงปริมาณ เครื่องมือที่ใช้ในการวิจัยเป็นแบบสอบถามโดยเก็บข้อมูลจากพนักงานบริษัทเอกชน Generation Z ในเขตพื้นที่กรุงเทพมหานคร จำนวน 400 คน ผู้วิจัยใช้การวิเคราะห์สหสัมพันธ์แบบเพียร์สัน (Pearson Correlation Analysis) และการวิเคราะห์ถดถอยพหุเชิงชั้น (Hierarchical Multiple Regression Analysis) ด้วยโปรแกรมสำเร็จรูป SPSS เพื่อใช้ในการทดสอบสมมติฐาน ผลการศึกษาพบว่าปัจจัยจูงใจและปัจจัยค้ำจุนส่งผลต่อความผูกพันองค์กรของพนักงาน บริษัทเอกชน Generation Z ในเขตพื้นที่กรุงเทพมหานคร อีกทั้งความสามารถในการฟื้นพลังยังมีอิทธิพลกำกับความสัมพันธ์ระหว่างปัจจัยค้ำจุนและความผูกพันองค์กรอีกด้วย แต่กลับไม่มีอิทธิพลกำกับความสัมพันธ์ระหว่างปัจจัยจูงใจและความผูกพันองค์กร โดยผู้วิจัยหวังว่างานในครั้งนี้จะสามารถนำไปประยุกต์ใช้ในการพัฒนาปรับปรุงแนวทางการบริหารทรัพยากรบุคคล เพื่อส่งเสริมและกระตุ้นให้พนักงานบริษัทเอกชน Generation Z ในเขตพื้นที่กรุงเทพมหานคร สามารถทำงานได้อย่างมีประสิทธิภาพ มีความผูกพันองค์กรและคงอยู่กับองค์กรต่อไปในระยะยาว
DOI: 10.14457/tu.the.2023.861
title: ปัจจัยที่มีผลต่อการตัดสินใจซื้อบ้านหลังแรกของกลุ่มคน generation Y ในกรุงเทพและปริมณฑล

description: งานวิจัยฉบับนี้มีวัตถุประสงค์เพื่อศึกษาปัจจัยด้านประชากรศาสตร์ ปัจจัยด้านต่าง ๆที่ส่งผลต่อการตัดสินใจซื้อบ้านหลังแรกของกลุ่มคน Generation Y ในเขตกรุงเทพมหานครและปริมณฑล เป็นงานวิจัยเชิงปริมาณ (Quantitative Research) โดยใช้วิธีแจกแบบสอบถาม (Questionnaire) ผ่านช่องทางออนไลน์ต่าง ๆ ในการเก็บรวบรวมข้อมูลจากกลุ่มตัวอย่างประชากรกลุ่มคน Generation Y หมายถึง คนที่เกิดระหว่างปี พ.ศ. 2523-2540 มีฐานะเป็นเจ้าของบ้านหลังแรกและพักอาศัยอยู่ในกรุงเทพและปริมณฑล จำนวน 400 คน วิเคราะห์ข้อมูลด้วยค่าร้อยละ ค่าเฉลี่ย และส่วนเบี่ยงเบนมาตรฐาน และทำการทดสอบสมมติฐานด้วยสถิติเชิงอนุมานใช้วิธีวิเคราะห์การถดถอยเชิงพหุคูณ (Multiple Linear Regression Analysis) เพื่อหาความสัมพันธ์ระหว่างตัวแปรอิสระกับตัวแปรตาม ที่ระดับนัยสำคัญทางสถิติ 0.05 ผลการศึกษาพบว่า ปัจจัยด้านประชากรศาสตร์ ประกอบด้วย ปัจจัยด้านเพศ อายุ ระดับการศึกษาสูงสุด สถานภาพสมรส อาชีพ และรายได้เฉลี่ยต่อเดือนที่แตกต่างกัน ส่งผลต่อการตัดสินใจซื้อบ้านหลังแรกของกลุ่มคน Generation Y ในเขตกรุงเทพมหานครและปริมณฑลที่แตกต่างกัน และผลการวิเคราะห์การถดถอยเชิงพหุคูณพบว่าปัจจัยด้านต่าง ๆ จำนวน 6 ปัจจัย ส่งผลต่อการตัดสินใจซื้อบ้านหลังแรกของกลุ่มคน Generation Y ในเขตกรุงเทพมหานครและปริมณฑลที่ระดับนัยสำคัญ 0.05 โดยเรียงลำดับจากมากไปน้อยประกอบด้วย ปัจจัยด้านภาพลักษณ์และความเชื่อทางไสยศาสตร์ ปัจจัยด้านพื้นที่ใช้สอยและการออกแบบ ปัจจัยด้านรายได้และราคาของบ้าน ปัจจัยด้านสิ่งอำนวยความสะดวก ปัจจัยด้านอัตราดอกเบี้ย และปัจจัยด้านความพร้อมของสถานะทางการเงิน โดยที่ปัจจัยด้านการออกแบบภายในบ้าน ปัจจัยด้านสิ่งแวดล้อมรอบบ้าน และปัจจัยด้านระบบรักษาความปลอดภัย ไม่ส่งผลต่อการตัดสินใจซื้อบ้านหลังแรกของกลุ่มคน Generation Y ในเขตกรุงเทพมหานคร ปัจจัยอิสระทั้ง 6 ด้านนี้สามารถอธิบายความแปรปรวนของการตัดสินซื้อบ้านหลังแรกของกลุ่มคนGenerationYในเขตกรุงเทพมหานครและปริมณฑล ได้ร้อยละ66.1
DOI: 10.14457/tu.the.2023.862
title: ความเข้าใจต่อความตั้งใจซื้อบริการสปาเพื่อสุขภาพในประเทศไทย: การผสานทฤษฎีคุณภาพบริการและทฤษฎีพฤติกรรมตามแผนผ่าน SOR Model

description: งานวิจัยนี้มีวัตถุประสงค์เพื่อศึกษาปัจจัยที่ส่งผลถึงความตั้งใจซื้อบริการสปาเพื่อสุขภาพในประเทศไทย โดยศึกษาผ่านปัจจัยในด้านคุณภาพการบริการและปัจจัยในด้านพฤติกรรมตามแผน ได้แก่ คุณภาพของสิ่งที่จับต้องได้, ความน่าเชื่อถือ, การตอบสนอง, การเข้าใจความรู้สึกของผู้อื่น, การให้ความมั่นใจ, การคล้อยตามกลุ่มอ้างอิง และการรับรู้ความสามารถในการควบคุมพฤติกรรม โดยมีความพึงพอใจของลูกค้า และทัศนคติ เป็นตัวแปรส่งผ่านอิทธิพล จากจำนวนตัวอย่าง 390 คน ผ่านวิธีการเก็บข้อมูลแบบสอบถามออนไลน์ และนำมาวิเคราะห์ผ่านแบบจำลองสมการโครงสร้าง (Structural Equation Model: SEM) จากการศึกษาพบว่า คุณภาพของสิ่งที่จับต้องได้ (TGB), ความน่าเชื่อถือ (RLB), การตอบสนอง (RPN), การเข้าใจความรู้สึกของผู้อื่น (EPT), การให้ความมั่นใจ (ASR) มีผลเชิงบวกต่อความพึงพอใจของลูกค้า (CSF) และการคล้อยตามกลุ่มอ้างอิง (SJN), การรับรู้ความสามารถในการควบคุมพฤติกรรม (PBC) มีผลเชิงบวกต่อทัศนคติ (ATT) โดยที่ความพึงพอใจของลูกค้า (CSF) และทัศนคติ (ATT) มีผลเชิงบวกต่อความตั้งใจซื้อ (PCI) อย่างมีนัยสำคัญทางสถิติ
DOI: 10.14457/tu.the.2023.863
title: ปัจจัยที่ส่งผลต่อการตัดสินใจซื้อผลิตภัณฑ์สปอนเซอร์บรรจุภัณฑ์ขวดแก้วรีไซเคิลของผู้บริโภคในกรุงเทพมหานคร

description: งานวิจัยนี้ศึกษาถึงปัจจัยที่ส่งผลต่อการตัดสินใจซื้อผลิตภัณฑ์สปอนเซอร์บรรจุภัณฑ์ขวดแก้วรีไซเคิลของผู้บริโภคในกรุงเทพมหานคร โดยมีวัตถุประสงค์เพื่อศึกษาปัจจัยที่ส่งผลต่อการตัดสินใจซื้อผลิตภัณฑ์สปอนเซอร์บรรจุภัณฑ์ขวดแก้วรีไซเคิล ประกอบไปด้วยปัจจัยส่วนประสมทางตลาด (4Ps) และปัจจัยด้านสิ่งแวดล้อม โดยงานวิจัยเชิงสำรวจนี้ผู้วิจัยได้พัฒนาเครื่องมือในการวิจัยเชิงปริมาณซึ่งใช้วิธีการเลือกสุ่มตัวอย่างที่ไม่ใช้ความน่าจะเป็นและเป็นการสุ่มตัวอย่างแบบเฉพาะเจาะจง โดยเลือกแจกแบบสอบถามออนไลน์เฉพาะผู้ที่เคยบริโภคผลิตภัณฑ์สปอนเซอร์ที่อาศัยและทำงานอยู่ในกรุงเทพมหานครจำนวน 416 คน จากนั้นนำข้อมูลที่ได้มาวิเคราะห์ทางสถิติด้วยเทคนิคการวิเคราะห์ปัจจัยเชิงสำรวจและตรวจสอบถามกลมกลืนของโมเดลการวัดจากการศึกษา ทางผู้วิจัยพบว่าปัจจัยด้านประชากรศาสตร์ที่แตกต่างกันส่งผลต่อการตัดสินใจซื้อผลิตภัณฑ์สปอนเซอร์บรรจุภัณฑ์ขวดแก้วรีไซเคิลต่างกัน ทั้งในส่วนของปัจจัยเรื่องเพศ อายุ และรายได้เฉลี่ยต่อเดือน การรับรู้คุณสมบัติการรีไซเคิลของบรรจุภัณฑ์ขวดแก้ว ปัจจัยด้านช่องทางการจัดจำหน่าย และปัจจัยด้านการส่งเสริมการตลาดมีผลต่อการตัดสินใจซื้อผลิตภัณฑ์สปอนเซอร์บรรจุภัณฑ์ขวดแก้วรีไซเคิลอย่างมีนัยยะสำคัญผู้วิจัยหวังว่าการศึกษาครั้งนี้จะเป็นประโยชน์ต่อผู้ที่ต้องการศึกษากรอบแนวคิดของงานวิจัยที่มีการศึกษาเกี่ยวกับลักษณะทางประชากรศาสตร์ ปัจจัยส่วนประสมการตลาด ปัจจัยเกี่ยวกับสิ่งแวดล้อม และการจัดสินใจซื้อ และสามารถนำไปศึกษาต่อยอดในบริบทที่ใกล้เคียงหรือแตกต่างออกไปได้ในอนาคต รวมไปถึงทางบริษัทบริษัท ที.ซี.ฟาร์มาซูติคอล อุตสาหกรรม จำกัด สามารถนำไปออกแบบผลิตภัณฑ์ใหม่เพื่อให้ตอบโจทย์ผู้บริโภคได้
DOI: 10.14457/tu.the.2023.864
title: การให้คำปรึกษาศูนย์พัฒนาเด็กปฐมวัยนานาชาติคิตามูระเฮ้าส์

description: งานให้คำปรึกษานี้มีวัตถุประสงค์เพื่อศึกษาปัญหาที่เกี่ยวข้องกับการวัดและการประเมินผลการดำเนินงานให้กับศูนย์พัฒนาเด็กปฐมวัยนานาชาติคิตามูระเฮ้าส์ จากการศึกษาพบประเด็นสำคัญที่เกี่ยวข้องกับการดำเนินงานคือ การจัดการทางการเงินและการรักษาอัตราการลงทะเบียนซ้ำของนักเรียนในแต่ละเดือน และยังไม่สามารถระบุถึงจุดบกพร่องที่ส่งผลต่อการดำเนินการดังกล่าวได้ เนื่องจากโรงเรียนไม่มีตัวชี้วัดเพื่อติดตามความก้าวหน้าของการดำเนินงานอย่างมีประสิทธิภาพ ด้วยเหตุนี้จึงวิเคราะห์หาสาเหตุของปัญหาโดยการใช้แผนภูมิก้างปลา (Fishbone Analysis) และวิเคราะห์ลำดับความสำคัญของปัญหาด้วยหลักการพาเรโต (Pareto) เพื่อนำปัญหาสำคัญขึ้นมาแก้ไขก่อน จากการวิเคราะห์พบว่า โรงเรียนคิตามูระเฮ้าส์ขาดการอบรมที่เหมาะสมที่จะเพิ่มความสามารถของฝ่ายบริหารในการออกแบบและใช้เครื่องมือวัดผลการดำเนินงานภายในองค์กร ซึ่งทำให้ปัจจุบันองค์กรไม่มีกลยุทธ์และกรอบในการวัดผลอย่างชัดเจนและเป็นรูปธรรมแนวทางการแก้ไขปัญหา คือ เริ่มใช้ตัววัดผลและการประเมินผลภายในองค์กร (Key Performance Indicators: KPIs) ซึ่งการออกแบบครั้งนี้ตั้งต้นด้วยการสอบถามถึงความต้องการของผู้มีส่วนได้ส่วนเสีย และตกผลึกเป็นวัตถุประสงค์หลักที่สำคัญสำหรับองค์กรในปัจจุบันสองประการ คือ เพื่อสร้างความพึงพอใจให้กับผู้เรียนและผู้ปกครอง และสร้างกระแสเงินสดเพื่อรักษาสภาพคล่องของโรงเรียน จากนั้นจึงวิเคราะห์ปัจจัยวิกฤต (Critical Success Factors: CSFs) ที่จะส่งผลให้วัตถุประสงค์ทั้งสองข้อสำเร็จไว้ทั้งสิ้น 15 ปัจจัย แล้วจึงกำหนดตัวชี้วัดและค่าเป้าหมายในระดับต่ำสุดที่โรงเรียนควรทำให้สำเร็จ ค่าเป้าหมายระดับกลางที่โรงเรียนควรตั้งไว้เพื่อสร้างผลลัพธ์ที่สูงขึ้น และค่าเป้าหมายระดับสูงเพื่อท้าทายความสามารถสูงสุดที่สามารถทำได้ และประเมินว่าองค์กรจะได้รับประโยชน์จากโครงการเพราะมีแนวทางในการปรับปรุงประสิทธิภาพการบริหารองค์กรได้
DOI: 10.5281/zenodo.12158562
title: Process Run Crate specification

description: Web version: https://w3id.org/ro/wfrun/process/0.5

This specification is part of a collection of RO-Crate profiles for capturing the provenance of an execution of a computational workflow. Process Run Crate can be used to describe the execution of one or more tools that contribute to the same computation.
DOI: 10.5281/zenodo.12159311
title: Workflow Run Crate specification

description: Web version: https://w3id.org/ro/wfrun/workflow/0.5

This specification is part of a collection of RO-Crate profiles for capturing the provenance of an execution of a computational workflow. The Workflow Run Crate profile can be used to describe the execution of a  workflow, i.e., a computational tool that has orchestrated the execution of other tools.
DOI: 10.5281/zenodo.12160782
title: Provenance Run Crate specification

description: Web version: https://w3id.org/ro/wfrun/provenance/0.5

This specification is part of a collection of RO-Crate profiles for capturing the provenance of an execution of a computational workflow. The Provenance Run Crate profile can be used to describe the execution of a workflow including internal details such as step executions and intermediate outputs.
DOI: 10.14457/tu.the.2023.865
title: การรับรู้ความเสี่ยงและโฆษณาสีเขียวที่ส่งผลต่อความตั้งใจซื้อผลิตภัณฑ์เป็นมิตรกับสิ่งแวดล้อมในประเทศไทย

description: ปัญหาภาวะโลกร้อนและการเปลี่ยนแปลงทางสภาพภูมิอากาศได้ถูกพูดถึงอย่างกว้างขวางในสังคมโลก โดยเฉพาะอย่างยิ่งการตระหนักถึงการบริโภคผลิตภัณฑ์หรือบริการที่ส่งผลกระทบต่อสิ่งแวดล้อม ซึ่งการรักษาสิ่งแวดล้อมในปัจจุบันไม่เพียงแต่เป็นความรับผิดชอบของผู้บริโภคเท่านั้น แต่ยังรวมถึงบทบาทของผู้ผลิตและผู้ประกอบการ ที่ต้องคำนึงถึงกระบวนการผลิตหรือการดำเนินธุรกิจอย่างยั่งยืนเพื่อลดผลกระทบต่อสิ่งแวดล้อม มากไปกว่านั้นควรมีการส่งเสริมและสร้างความตระหนักรู้ให้กับผู้บริโภค ได้เข้าใจถึงผลกระทบที่เกิดจากการใช้ผลิตภัณฑ์ที่ไม่เป็นมิตรกับสิ่งแวดล้อม ซึ่งกำลังเป็นปัญหาที่กำลังเพิ่มขึ้นอย่างต่อเนื่องและมีผลกระทบในวงกว้าง งานวิจัยนี้ทำการศึกษากลุ่มคนที่เคยซื้อหรือวางแผนที่จะซื้อผลิตภัณฑ์ที่เป็นมิตรกับสิ่งแวดล้อมที่อาศัยอยู่ในประเทศไทย จำนวน 250 คน ผ่านการรวบรวมข้อมูลโดยใช้แบบสอบถามออนไลน์ และใช้การวิเคราะห์ข้อมูลด้วยแบบจำลองสมการเชิงโครสร้าง (Structural Equation Model: SEM) พบว่าการรับรู้ความเสี่ยงและโฆษณาสีเขียว มีผลเชิงบวกต่อความกังวลด้านสิ่งแวดล้อมและทัศนคติเพื่อสิ่งแวดล้อม ซึ่งก่อให้เกิดความตั้งใจซื้อผลิตภัณฑ์ที่เป็นมิตรกับสิ่งแวดล้อมอย่างมีนัยสำคัญทางสถิติ
DOI: 10.14457/tu.the.2023.866
title: แผนธุรกิจร้านเสื้อผ้าออนไลน์สไตล์ luxury

description: เสื้อผ้าเป็นสิ่งจำเป็นต่อการดำรงชีวิตเพราะเป็นหนึ่งในปัจจัยสี่ที่ให้ความอบอุ่นแก่ ร่างกายรวมถึงยังบ่งบอกถึงรสนิยมและการยังเสริมบุคลิกภาพแก่ผู้สวมใส่ให้เหมาะสมกับโอกาสต่าง ๆ อย่างเหมาะสม ปัจจุบันการเติบโตในอุตสาหกรรมเสื้อผ้ามีการเติบโตอย่างต่อเนื่อง รวมถึงการเติบโต ของอีคอมเมิร์ซที่สามารถซื้อขายสินค้าผ่านช่องทางอินเทอร์เน็ต ปัจจุบันความนิยมในสินค้าแฟชั่นมี มากขึ้นการเติบโตของตลาดจาก Euromonitor International คาดการณ์ว่าจะเติบโตเพิ่มขึ้นอีก 11.7% คิดเป็นมูลค่า 58,771.6 ล้านบาท และนับตั้งแต่ปี 2566 ไปจนถึง 2570 คาดการณ์จะเติบโต ต่อเนื่องทุกปีเฉลี่ย 10.3% ร้านเสื้อผ้าสไตล์ลักซ์ชัวรี่ เป็นร้านขายเสื้อผ้าออนไลน์ จึงเป็นเสื้อผ้าที่ถูกออกแบบมาให้ มีเอกลักษณ์เนื่องจากมีดีไซน์เพื่อให้เข้ากับเทศกาลและฤดูกาลต่าง ๆ ตลอดทั้งปี โดยมีกลุ่มเป้าหมาย ที่เป็นลูกค้าที่มีอายุตั้งแต่ 18-45 ปี มีรายได้ตั้งแต่ 40,000 บาทขึ้นไป มีความสนใจในการท่องเที่ยว และโซเชียลออนไลน์ ทางร้านจะใช้กลยุทธ์ในด้านการส่งเสริมการตลาดและการขายผ่านช่องทางออนไลน์ใน แพลตฟอร์ม Instargram, Facebook โดยใช้ Influencer ที่มีบุคลิกและ Lifestyle ที่เข้ากับชุดในแต่ ละ Collection โดย Influencer ต้องมีผู้ติดตามมากกว่า 100,000 คนขึ้นไปมา Promote และเป็น นางแบบรีวิวชุด ทางด้านการเงิน ลงทุนเริ่มต้น 1,000,000 บาท สาหรับแผนการลงทุน 5 ปี ผลตอบแทน ภายในโครงการ (Internal Rate of Return: IRR) เท่ากับ 57.16% ต้นทุนทางการเงิน (Weighted average cost of capital: WACC) มีอัตราเท่ากับ 20% รวมทั้งธุรกิจมีระยะเวลา คืนทุน (Payback period: PB) ในกรณีสถานการณ์ปกติ 1.3 ปี
DOI: 10.14457/tu.the.2023.867
title: งานให้คำปรึกษาเรื่องการวัดผลการปฏิบัติงานของบริษัทอิเล็กทรอนิกส์แห่งหนึ่ง

description: งานให้คำปรึกษาฉบับนี้จัดทำขึ้นเพื่อศึกษาและเสนอแนวทางการวัดผลการปฏิบัติงานในองค์กรและระบบการประเมินผลพนักงานอย่างมีประสิทธิภาพและยุติธรรมของบริษัทอิเล็กทรอนิกส์แห่งหนึ่งซึ่งมุ่งมั่นที่จะพัฒนาองค์กรเพื่อตอบสนองความต้องการของผู้บริโภคและเพิ่มส่วนแบ่งทางการตลาด ดังนั้นผู้บริหารองค์กรจึงต้องการระบบการวัดผลที่มีความชัดเจน โปร่งใส เป็นมาตรฐานและเป็นที่เชื่อมั่นของบุคลากรในองค์กรในการจัดทำมีการใช้แผนภูมิก้างปลา (Fishbone Diagram) เพื่อวิเคราะห์ปัญหาที่แท้จริงที่เกิดขึ้น พบว่าองค์กรดังกล่าวมีสาเหตุของปัญหาทั้งหมด 2 ด้าน ได้แก่ ตัวชี้วัดไม่สอดคล้องกับเป้าหมายองค์กร อันเป็นสาเหตุจากการจัดการงาน (Management) และบุคลากรขาดทักษะที่จำเป็นในการปฏิบัติงาน อันเป็นสาเหตุจากทักษะและความรู้ในการทำงาน (Knowledge)การสัมภาษณ์บุคลากรภายในองค์กรได้แสดงให้เห็นว่าปัญหาที่ส่งผลให้เกิดระบบการวัดผลที่ไม่มีประสิทธิภาพในปัจจุบันเกิดจากสาเหตุที่เกี่ยวข้องหลายประการ จึงมีการใช้หลักการพาเรโต (Pareto) เพื่อจัดลำดับความสำคัญของปัญหาที่ต้องเริ่มปรับปรุงแก้ไขก่อนเป็นอันดับแรก ได้แก่ ปัญหาเรื่องบุคลากรขาดทักษะที่จำเป็นในการปฏิบัติงาน บุคลากรใหม่ขาดการฝึกอบรมและพัฒนาในช่วงแรกของการทำงาน และการกำหนดตัวชี้วัดในบางหน่วยงานไม่สอดคล้องกับเป้าหมายขององค์กรจากการรวบรวมข้อมูลพบว่าระบบการวัดผลการปฏิบัติงานที่เหมาะสมกับองค์กรคือระบบการวัดผลด้วย KPIs (Key Performance Indicator) โดยใช้การประเมินผลรอบทิศแบบ 360 องศา (360-degree Feedback) โดยเริ่มจากการกำหนดเป้าหมายหลักขององค์กร การวางแผนการดำเนินงาน การออกแบบและพัฒนาระบบ เพื่อให้เกิดการใช้งานระบบดังกล่าวอย่างต่อเนื่องและมีประสิทธิภาพ ช่วยให้เกิดการพัฒนาภายในองค์กรทั้งในแง่ของธุรกิจและบุคลากรอย่างยั่งยืน
DOI: 10.14457/tu.the.2023.868
title: การสร้างความผูกพันระหว่างพนักงานกับองค์การ: กรณีศึกษา บริษัทนิสสัน มอเตอร์ (ประเทศไทย) จำกัด

description: การศึกษาเรื่องการสร้างความผูกพันระหว่างพนักงานกับองค์การ กรณีศึกษา บริษัทนิสสัน มอเตอร์ (ประเทศไทย) จำกัด มีวัตถุประสงค์เพื่อศึกษา ปัจจัยที่เกี่ยวข้องที่ส่งผลต่อการสร้างความผูกพันระหว่างพนักงานกับองค์การ ไม่ว่าจะเป็นเรื่องของการมีอำนาจในการตัดสินใจ (Decision Making Authorities), การสนับสนุนในเรื่องของความหลากหลาย ความเสมอภาคและการยอมรับความแตกต่าง (DE&I), การมีความสัมพันธ์ที่ดีกับเพื่อนร่วมงาน (Cohesion along colleague), ภาวะหมดไฟในการทำงาน (Burn Out), การขาดการสนับสนุนและให้กำลังใจจากหัวหน้างาน (Lack of support or encouragement from managers), การส่งเสริมการสร้างสุขภาวะทางใจและทางกาย (Physical health and mental health), สือสารกับพนักงานอย่างโปร่งใสและเปิดโอกาสให้พนักงานได้แสดงความคิดเห็น( Open communication and transparency), การปรับปรุงสถานที่ทำงานให้ดูมีความยืดหยุ่นและเน้นการทำงานร่วมกัน (workplace Design), การมีอุปกรณ์และระบบซอฟท์แวร์ที่ทันสมัยรองรับในการทำงาน (Tools & Software) ส่งผลต่อการสร้างความผูกพันระหว่างพนักงานกับองค์การอย่างไรและจากปัจจัยในการสร้างความผูกพันระหว่างพนักงานกับองค์การที่กล่าวไว้ข้างต้นมีอิทธิพลทางอ้อมต่อการรักษาพนักงานให้คงอยู่ในองค์การผ่านการสร้างความผูกพันระหว่างพนักงานกับองค์การอย่างไรและในฐานะที่ผู้วิจัยเป็นพนักงานฝ่ายสรรหาบุคลากรของบริษัทมีความต้องการที่จะนำผลวิจัยดังกล่าวไปพัฒนาการสร้างความผูกพันระหว่างพนักงานกับองค์การเพื่อให้พนักงานคงอยู่กับองค์การและมีความผูกพันกับองค์การมากขึ้นรวมไปถึงเพื่อที่จะดึงดูดคนรุ่นใหม่หรือคนเก่งเข้ามาในองค์การมากขึ้น โดยใช้การวิจัยเชิงปริมาณผ่านกลุ่มตัวอย่างคือพนักงานบริษัทนิสสัน มอเตอร์ (ประเทศไทย) จำกัด ที่ประจำสำนักงานใหญ่ โดยใช้แบบสอบถามในการเก็บข้อมูลปริมาณและวิเคราะห์ผลทางสถิติโดยใช้วิธีวิเคราะห์การถดถอยพหุเชิงชั้น (Hierarchical Multiple Regression) ผ่านโปรแกรม SPSS ผลการศึกษาพบว่าการมีอำนาจในการตัดสินใจของพนักงาน การสนับสนุนในเรื่องของความหลากหลาย ความเสมอภาคและการยอมรับความแตกต่าง (DE&I) ในองค์การ การมีความสัมพันธ์ที่ดีกับเพื่อนร่วมงาน การส่งเสริมการสร้างสุขภาวะทางใจและทางกายให้พนักงานและการมีอุปกรณ์และระบบซอฟท์แวร์ที่ทันสมัยรองรับในการทำงานมีอิทธิพลทางอ้อมต่อการรักษาพนักงานให้คงอยู่ในองค์การผ่านการสร้างความผูกพันระหว่างพนักงานกับองค์การ โดยการสร้างความผูกพันระหว่างพนักงานกับองค์การเป็นอิทธิพลทางอ้อมที่เชื่อมระหว่างตัวแปรตามและตัวแปรอิสระอย่างสมบูรณ์ (Completed Mediation) การขาดการสนับสนุนและให้กำลังใจจากหัวหน้างาน องค์การสื่อสารกับพนักงานอย่างโปร่งใสตรงไปตรงมาและเปิดโอกาสให้พนักงานได้แสดงความคิดเห็น การปรับปรุงสถานที่ทำงานให้ดูมีความยืดหยุ่นและเน้นการทำงานร่วมกันมีอิทธิพลทางอ้อมต่อการรักษาพนักงานให้คงอยู่ในองค์การผ่านการสร้างความผูกพันระหว่างพนักงานกับองค์การโดยการสร้างความผูกพันระหว่างพนักงานกับองค์การเป็นอิทธิพลทางอ้อมที่เชื่อมระหว่างตัวแปรตามและตัวแปรอิสระบางส่วน (Partial Mediation) และภาวะหมดไฟในการทำงานไม่มีอิทธิพลทางอ้อมต่อการรักษาพนักงานให้คงอยู่ในองค์การผ่านการสร้างความผูกพันระหว่างพนักงานกับองค์การ